ફિલ્મ જગતના જાણીતા એક્ટર અને લેખક ટોમ અલ્ટરનું શુક્રવારે નિધન થઇ ગયું છે. તે પાછલા લાંબા સમયથી કેન્સરની બિમારીથી લડી રહ્યા હતા. ટોમ અલ્ટરનું 67 વર્ષની ઉંમરે નિધન થયું છે. તેમને 4થી શ્રેણીનું સ્કિન કેન્સર હતું. ટોમ અલ્ટરને તેમના અભિનય માટે પદ્મશ્રી એવોર્ડ આપવામાં આવ્યો હતો. ટોમ અલ્ટરે અનેક ફિલ્મો અને ટીવી સીરીયલોમાં કામ કર્યું હતું. આ સિવાય તે શરૂઆતી સમયમાં સ્પોર્ટ્સના લેખક પણ હતા. ટોમ અલ્ટરે તેમના જીવન દરમિયાન કુલ 300 ફિલ્મોમાં કામ કર્યું હતું. અને દૂરદર્શનમાં આવનારી સીરિયલ જૂનૂનમાં તે ગેંગસ્ટર કેશવ કલ્સીની તેમની ભૂમિકાના કારણે પ્રસિદ્ધ થયા હતા.